চিচিবৰগাঁওঃ চৰকাৰে স্বচ্ছ ভাৰত অভিযানৰ নামত কেৱল বিজ্ঞাপনৰ বাবেই কোটি কোটি টকা খৰছ কৰি আহিছে সেয়া একপ্ৰকাৰ ফুটুকাৰ ফেনত পৰিণত হৈছে৷ দেশৰ বিভিন্ন প্ৰান্তৰ লগতে অসমতো কোনোকোনো ঠাইত এই আঁচনিৰ প্ৰভাৱ পৰা দেখা নাযায়৷ যাৰ ফলত প্ৰহতিবাদ সাব্যস্ত কৰা হ'ল অসম জাতীয়তাবাদী যৱ-ছাত্ৰ পৰিষদে৷ ধেমাজি নগৰৰ মাজমজিয়াত বৃহস্পতিবাৰে তীব্ৰ প্ৰতিবাদ সাব্যস্ত কৰে সংগঠনটোৱে৷ ধেমাজি নগৰৰ বজাৰ চৌহদত সংগঠনটোৱে প্ৰতিবাদ সাব্যস্ত কৰি আৱৰ্জনা আতৰাই নিয়াৰ দাবী জনায়৷ সপ্তাহটোৰ বৃহস্পতিবাৰ আৰু দেওবাৰে বজাৰ বহে যদিও নগৰখনৰ জনসাধাৰণে অ-স্বাস্থ্যকৰ আৰু দূৰ্গন্ধময় পৰিবেশত খাদ্য সামগ্ৰী ক্ৰয়-বিক্ৰয় কৰিবলগা হয়।
ধেমাজি চহৰৰ বজাৰ পৰিস্কাৰ কৰাৰ দাবীত যুৱ-ছাত্ৰৰ প্ৰতিবাদ